ms sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms hbs_lat nl id id pl id id id id id ms ms id ms ms ms id id id ms ms id id ms id id id id sl ms id ms ms ms ms ms id ms id id id id ms id id en ms id id id hu ms ms id ms id id ms id id id ms ms id id ms ja id id ms ms id id id en ms ms en en en en en en id id ms id id en id id jv ms id id it es id id en id ms ms ms ms ms ms
10 Tanda Thyroid Rendah Penyebab Hipotiroidisme Boleh Berlaku, AWAS!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ini 10 Tanda Jika Anda Alami Hipotiroidisme, No.1 Tu Paling Ramai Tak Sangka!
Ditulis oleh Muhammad Wa'iz Disemak pada 30/08/2022
Disemak secara perubatan oleh Dr. Joseph Tan
Menurut kajian, sekitar 12% individu akan mengalami ketidaknormalan fungsi kelenjar tiroid pada satu ketika dalam hidup mereka. Antaranya ialah gangguan hipotiroidisme. Ini 10 tanda thyroid rendah penyebab hipotiroidisme yang perlu anda perhatikan.
Untuk mendapatkan lebih banyak info berkenaan Kesihatan, anda boleh klik di sini.
Apa itu hipertiroidisme pada kelenjar tiroid?
Tiroid merupakan kelenjar kecil berbentuk rama-rama yang menutupi bahagian depan salur tekak anda.
Ia membebaskan hormon tiroid yang berfungsi mengawal pertumbuhan dan metabolisme setiap bahagian tubuh badan anda.
Pituitari pula ialah kelenjar kecil yang berada di tengah kepala. Ia berperanan memantau fisiologi tubuh dan mengeluarkan hormon perangsang tiroid (TSH).
TSH adalah isyarat kepada kelenjar tiroid untuk mengeluarkan hormon tiroid.
Ada kalanya tahap pengeluaran TSH meningkat, tetapi kelenjar tiroid tidak dapat bertindak balas dengan mengeluarkan lebih banyak hormon tiroid. Ini dikenali sebagai hipotiroidisme primer.
Pada masa yang lain pula, tahap TSH boleh menurun, dan kelenjar tiroid tidak pernah menerima isyarat untuk meningkatkan tahap hormon tiroid. Ini dipanggil sebagai hipotiroidisme sekunder.
Hipotiroidisme, atau “tiroid rendah,” boleh menyebabkan pelbagai tanda dan gejala.
Sila lihat 10 tanda thyroid rendah di bawah ini.
10 tanda thyroid rendah penyebab hipotiroidisme
Jika anda mengalami 10 tanda thyroid rendah seperti di bawah ini, besar kemungkinan anda menghidap masalah hipotiroidisme.
#1. Badan berasa sejuk
Jika anda mengalami hipotiroidisme, kadar metabolisme basal akan berkurangan, sekali gus mengurangkan jumlah haba yang anda hasilkan.
Di samping itu, hormon tiroid sepatutnya akan memanaskan lemak perang dalam badan anda.
Lemak perang merupakan jenis lemak khusus yang menjana haba dan ia penting untuk mengekalkan haba badan dalam iklim sejuk.
Namun jika anda mengalami hipotiroidisme, ia akan menghalang fungsi lemak perang ini.
Hormon tiroid menerima isyarat daripada otak dan menyelaraskan sel-sel untuk mengubah fungsinya, bergantung kepada apa yang berlaku dalam badan anda.
Individu yang mempunyai tahap hormon tiroid yang tinggi akan berasa gementar dan gelisah.
Sebaliknya, individu yang mempunyai tahap tiroid rendah akan mudah berasa letih dan lesu.
#3. Mengalami peningkatan berat badan
Salah satu gejala daripada 10 tanda thyroid rendah ialah pertambahan berat badan. Apabila tahap hormon tiroid menjadi rendah, metabolisme tubuh akan bertukar mod.
Daripada membakar kalori untuk pertumbuhan dan aktiviti, jumlah tenaga yang anda gunakan semasa rehat atau kadar metabolisme basal anda akan berkurangan.
Kesannya, badan anda cenderung untuk menyimpan lebih banyak kalori daripada diet dalam bentuk lemak.
#4. Kulit kering dan gatal
Sel-sel kulit juga sensitif terhadap kehilangan isyarat pertumbuhan daripada hormon tiroid.
Apabila kitaran normal pembaharuan kulit rosak, kulit mungkin mengambil masa yang lebih lama untuk tumbuh semula.
Ini bermakna lapisan luar kulit telah berada lebih lama dan mengalami kerosakan.
Selain itu, kulit mati juga mungkin mengambil masa yang lebih lama untuk dibuang, menyebabkan kulit mengelupas dan kering.
#5. Sakit otot dan sendi
Hormon tiroid yang rendah boleh menyebabkan metabolisme badan bertukar ke arah katabolisme, iaitu apabila badan memecahkan tisu badan seperti otot untuk mendapatkan tenaga.
Semasa proses katabolisme, kekuatan otot menjadi berkurangan dan berpotensi menyebabkan badan berasa lemah.
Proses pemecahan tisu otot ini juga boleh menyebabkan rasa sakit pada otot dan juga sendi.
Antara tanda lain daripada 10 tanda thyroid rendah ialah keguguran rambut.
Seperti kebanyakan sel, folikel rambut juga dikawal oleh hormon tiroid.
Hormon tiroid yang rendah menyebabkan folikel rambut berhenti tumbuh semula dan mengakibatkan keguguran rambut.
Ini biasanya akan bertambah baik apabila masalah tiroid telah dirawat.
Menurut satu kajian, sembelit telah menjejaskan 17% individu yang mempunyai hormon tiroid yang rendah, berbanding 10% individu lain yang mempunyai tahap tiroid yang normal.
Kebanyakan individu yang mengalami sembelit tidak mempunyai hipotiroidisme.
Walau bagaimanapun, jika sembelit disertai dengan tanda-tanda hipotiroidisme yang lain, kelenjar tiroid mungkin menjadi puncanya.
Hipotiroidisme dikaitkan dengan kejadian kemurungan.
Puncanya masih tidak begitu jelas, tetapi ia mungkin merupakan gejala mental yang disebabkan penurunan tenaga dan kesihatan badan.
#9. Sukar untuk mengingat atau menumpukan perhatian
Ramai pesakit dengan hipotiroidisme mengadu tentang masalah untuk mengingat dan menumpukan perhatian.
Punca bagi gangguan ini masih belum difahami sepenuhnya.
Namun, kesukaran untuk mengingat sesuatu akan bertambah baik dengan rawatan hormon tiroid.
#10. Haid tidak teratur
Haid yang tidak teratur juga menjadi salah satu gejala daripada 10 tanda thyroid rendah.
Pendarahan haid yang tidak teratur dan juga berat telah dikaitkan dengan gangguan hipotiroidisme.
Hormon tiroid berinteraksi dengan hormon lain yang mengawal kitaran haid, dan tahap hormon tiroid yang tidak normal boleh mengganggu isyaratnya.
Selain itu juga, hormon tiroid yang rendah juga boleh menjejaskan ovari dan rahim secara langsung.
Guna kalkulator ini untuk mengira Indeks Jisim Badan (BMI) dan semak tahap kesihatan berat badan anda. Anda juga boleh menyemak BMI anak.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Hello Health Group tidak menawarkan nasihat perubatan, diagnosis atau rawatan.
Todd C. H. (2009). Management of thyroid disorders in primary care: challenges and controversies. Postgraduate medical journal, 85(1010), 655–659. https://doi.org/10.1136/pgmj.2008.077701. Accessed on July 22, 2022.
Canaris, G. J., Steiner, J. F., & Ridgway, E. C. (1997). Do traditional symptoms of hypothyroidism correlate with biochemical disease?. Journal of general internal medicine, 12(9), 544–550. https://doi.org/10.1046/j.1525-1497.1997.07109.x. Accessed on July 22, 2022.
Stenholm, S., Maggio, M., Lauretani, F., Bandinelli, S., Ceda, G. P., Di Iorio, A., Giallauria, F., Guralnik, J. M., & Ferrucci, L. (2010). Anabolic and catabolic biomarkers as predictors of muscle strength decline: the InCHIANTI study. Rejuvenation research, 13(1), 3–11. https://doi.org/10.1089/rej.2009.0891. Accessed on July 22, 2022.
Canaris, G. J., Steiner, J. F., & Ridgway, E. C. (1997). Do traditional symptoms of hypothyroidism correlate with biochemical disease?. Journal of general internal medicine, 12(9), 544–550. https://doi.org/10.1046/j.1525-1497.1997.07109.x. Accessed on July 22, 2022.
Dayan, C. M., & Panicker, V. (2013). Hypothyroidism and depression. European thyroid journal, 2(3), 168–179. https://doi.org/10.1159/000353777. Accessed on July 22, 2022.
Canaris, G. J., Steiner, J. F., & Ridgway, E. C. (1997). Do traditional symptoms of hypothyroidism correlate with biochemical disease?. Journal of general internal medicine, 12(9), 544–550. https://doi.org/10.1046/j.1525-1497.1997.07109.x. Accessed on July 22, 2022.
Nampak Benjolan Abnormal Di Leher? Itu Mungkin Tanda Ketumbuhan, Nodul Tiroid!
Hah, Pesakit Tiroid Tak Boleh Makan Sayur? Ini 3 Lagi Makanan DILARANG Ambil!
Ditulis oleh Muhammad Wa'iz Disemak pada 30/08/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.